CELEX: C2006/010/44
Language: sk
Date: 2006-01-14 00:00:00
Title: Vec T-377/05: Žaloba podaná  5. októbra 2005  – Seegmuller/Komisia

14.1.2006   
            
            
               SK
            
            
               Úradný vestník Európskej únie
            
            
               C 10/22
            
         Žaloba podaná 5. októbra 2005 – Seegmuller/Komisia
   (Vec T-377/05)
   (2006/C 10/44)
   Jazyk konania: francúzština
   Účastníci konania
   
      Žalobkyňa: Magali Seegmuller (Uccle, Belgicko) (v zastúpení: K. H. Hagenaar, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Orgánu povereného menovaním (OPM) Európskej komisie z 5. júla 2005, ktorý bráni žalobkyni v uskutočnení jej pridelenia a ujatia sa svojej funkcie vedúceho úradu na delegácii v Guinea Conakry,
            
         
               —
            
            
               vyhovieť návrhu žalobkyne o náhradu škody vyplývajúcej z majetkovej škody a nemajetkovej ujmy spôsobenej žalovanou, ktorá bude vyčíslená neskôr,
            
         
               —
            
            
               zaviazať žalovanú na náhradu nákladov právneho zastúpenia a trov konania.
            
         Žalobné dôvody a hlavné tvrdenia
   Žalobkyňa, zmluvná zamestnankyňa Komisie, sa uchádzala o post vedúceho úradu v Congo Brazzaville (oznámenie COM/2004/2982/F). Dňa 5. januára 2005 jej bolo oznámené, že uspela vo výberovom konaní. Po tom, čo sa na ňu obrátilo GR RELEX Komisia s otázkou, či je ochotná prijať inú delegáciu, žalobkyňa súhlasila aj s pridelením v Guinea Conakry.
   Ako je zvykom, žalobkyňa absolvovala lekársku prehliadku v súvislosti s jej odchodom na delegáciu v Guinea Conakry. Listom zo 17. marca 2005 lekár Komisie prijal stanovisko, že žalobkyňa nespĺňa fyzické požiadavky pre výkon svojej funkcie na tejto delegácii. V nadväznosti na tento list GR RELEX oznámil žalobkyni, že sa nemôže ujať svojej funkcie v Guinea Conakry. Žalobkyňa preto podala sťažnosť proti tomuto rozhodnutiu, ktorá bola zamietnutá napadnutým rozhodnutím z 5. júla 2005.
   Na podporu svojej žaloby sa žalobkyňa odvoláva na údajný nedostatok právomoci riaditeľa GR RELEX na prijatie rozhodnutia z 5. júla 2005, ako aj na zneužitie právomoci. Okrem toho uvádza nesprávne posúdenie zo strany lekára Komisie, ktorého správa zo 17. marca 2005 podľa nej neurčila žiadny pochopiteľný vzťah medzi lekárskymi zisteniami, ktoré obsahuje, a závermi, ktoré z nich vyvodzuje.